52. ΝΟΜΟΘΕΤ. ΔΙΑΤΑΓΜΑ υπ’ αριθ. 272 της 25/28 Αυγ. 1969 (ΦΕΚ Α΄ 171) Περί των όρων ανεγέρσεως κτιρίων παρά του Ο.Τ.Ε., Δ.Ε.Η. και άλλων κρατικών επιχειρήσεων ή εκμεταλλεύσεων. Άρθρον μόνον.-Αι εγκαταστάσεις εν γένει του Οργανισμού Τηλεπικοινωνιών Ελλάδος (Ο.Τ.Ε.), Δημοσίας Επιχειρήσεως Ηλεκτρισμού (Δ.Ε.Η.) και άλλων κρατικών επιχειρήσεων ή εκμεταλλεύσεων, δεν εμπίπτουσιν εις τους περιορισμούς των άρθρ. 2 παρ. Ιβ και 29 του Ν.Δ. της 17-7/16.8.1923 «περί σχεδίων πόλεων, κωμών και συνοικισμών του Κράτους και οικοδομής αυτών» (ΦΕΚ 228). Η ανέγερσις κτιρίων παρά των ως άνω επιχειρήσεων ή εκμεταλλεύσεων επιτρέπεται επί οικοδομησίμων κατά το εγκεκριμένον σχέδιον εκτάσεων και υπόκειται εις τους κατά την πολεοδομικήν νομοθεσίαν κανόνας και όρους, οίτινες προβλέπονται δια την ανέγερσιν ομοίων κτιρίων και εγκαταστάσεων παρ’ οιασδήποτε ετέρας ιδιωτικής επιχειρήσεως ή εκμεταλλεύσεως. 